stanford-oval/wikipedia huggingface dataset:
בילי קרודופ
פילמוגרפיה

סליפרס (1996) - בתפקיד: טומי
כולם אומרים אני אוהב אותך (1996) - בתפקיד: קן
להמציא את האהבה (1997) - בתפקיד: ג'סי הולט
גריינד‏ (1997) - בתפקיד: אדי / אחיו של טרי
הנסיכה מונונוקי (1997) - בתפקיד: דיבוב קולו של האשטיקה
Monument Ave.‏ (1998) - בתפקיד: טדי
ללא גבולות  (1998) - בתפקיד: סטיב פרפונטין
The Hi-Lo Country ‏ (1998) - בתפקיד: פיט קאלדר
בנו של ישו (1999) - בתפקיד: פה
להעיר את המתים (2000) - בתפקיד: פילדינג פירס
כמעט מפורסמים (2000) - בתפקיד: ראסל האמונד
World Traveler‏ (2001) - בתפקיד: כאל
שרלוט גריי (2001) - בתפקיד: ג'וליאן ליבייד
Birdseye‏ (2002) - בתפקיד: סימון פילס
סיפורי דגים (2003) - בתפקיד: ויל בלום
המין היפה (2004) - בתפקיד: נד קיינסטון
תסמכי עליו (2005) - בתפקיד: טובי
משימה בלתי אפשרית 3 (2006) - בתפקיד: מוסגרייב
שומר המדינה (2006) - בתפקיד: ארץ' קאמינגס
הקדשה (2007) - בתפקיד: הנרי רוט
ציפור יפה (2008) - בתפקיד: קרטיס פרנטיס
השומרים (2009) - בתפקיד: דוקטור מנהטן / ג'ון אוסטרמן
אויבי הציבור (2009) - בתפקיד: ג'יי. אדגר הובר
לאכול, להתפלל, לאהוב (2010) - בתפקיד: סטיפן
קרח דק (2011) - בתפקיד: ראנדי
קשרי דם (2014) - בתפקיד: פרנק
להתאהב בביאטריס (2014) - בתפקיד: דילן טייט
חסר כיוון (2014) - בתפקיד: סאם
Glass Chin‏ (2014) - בתפקיד: ג'יי ג'יי קוק
ניסוי הכלא של סטנפורד (2015) - בתפקיד: דוקטור פיליפ זימבארדו
ספוטלייט (2015) בתפקיד: אריק מק'לייש
ג'קי (2016) - בתפקיד: העיתונאי
נשות המאה ה-20 (2016) - בתפקיד: וויליאם
נעורים באורגון (2016) - בתפקיד: בראיין
הנוסע השמיני: קובננט (2017) - בתפקיד: כריסטופר אורם
ליגת הצדק (2017) - בתפקיד: הנרי אלן
1 Mile to You‏ (2017) - בתפקיד: המאמן קיי
אחרי החתונה (2019) - בתפקיד: אוסקר קארלסון
איפה את, ברנדט (2019) - בתפקיד: אלגי
Jay Kelly‏ (2025)
פילמוגרפיה > טלוויזיה

גדולים מכדי להיכשל (2011) - סרט טלוויזיה של HBO - בתפקיד: טימותי גייטנר
צוענייה (2017) - בתפקיד: מייקל הולווי
תוכנית הבוקר (2019–הווה) - בתפקיד: קורי אליסון, מנכ"ל הרשת
שלום, מחר! (אנ') (2023) - בתפקיד: ג'אק בילינגס
פוליאסטר (סרט)

| --- | --- |

כרזת הסרט בארץ בהפצה המקורית
 בימוי:  ג'ון ווטרס 
 הופק בידי:  ג'ון ווטרס מייקל וייט רוברט שיי
 תסריט:  ג'ון ווטרס 
 עריכה:  צ'ארלס רוגרו
 שחקנים ראשיים:  דיוויין, טאב האנטר, אדית מאסי, מינק סטול
 מוזיקה:  כריס שטיין, דבי הארי, מייקל קאמן
 צילום:  דייוויד אינסלי
 מדינה:  ארצות הברית 
 חברת הפקה:  Dreamland
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  29 במאי 1981 ישראל22 באוקטובר 1982
 משך הקרנה:  85 דק' 
 שפת הסרט:  אנגלית 
 סוגה:  דרמה קומית 
 מקום התרחשות:  בולטימור 
 תקציב:  $300,000
 הכנסות באתר מוג'ו:   polyester
 דף הסרט ב־IMDb
 
פוליאסטר (באנגלית: Polyester; הופץ במקור בישראל בשם "שגעון של משפחה") הוא סרט קומדיה שחורה אמריקאי משנת 1981, בבימויו של ג'ון ווטרס ובכיכובם של דיוויין, טאב האנטר, אדית מאסי ומינק סטול. כשיצא הסרט לאקרנים, הצופים בבתי הקולנוע קיבלו כרטיסי "גרד והרח", שאפשרו להם להריח את מה שמתרחש על המסך באמצעות כרטיסי גירוד. הטכנולוגיה, שהומצאה על ידי ווטרס במיוחד עבור הסרט הזה, נקראה "Odorama" - או "חוויית ריח".
הסרט הוא סאטירה על החיים בפרברים כולל נושאים כמו גירושים, הפלות, ניאוף, אלכוהוליזם, פטישיזם והדת.
סגנונו של הסרט הוא פרודיה על סרטי מלודרמה, ובמיוחד סרטיו של הבמאי דאגלס סירק.
עלילה

חייה של עקרת הבית השמנה פרנסין פישפו מתמוטטים סביבה. היא גרה בבית בפרברים של מעמד הביניים בבולטימור, מרילנד. בעלה, אלמר, הוא איש גס רוח חובב חליפות פוליאסטר, אשר בבעלותו בית קולנוע פורנוגרפי, דבר שמביא לכך שמפגינים נגד פורנוגרפיה עטים על ביתם, וגורם לה להיות מנודה מחברת הנשים האחרות בקהילה. ילדיה הם הבת המפונקת לולו, והבן העבריין דקסטר, אשר מסניף דבק ומניב הנאה ברקיעה על רגליהן של נשים. בנוסף, יש את אמה הסנובית וחובבת הקוקאין, לה רו, אשר גונבת מפרנסין ודאגתה היחידה היא "זמן השופינג היקר" שלה.
פרנסין מחפשת נחמה אצל חברתה הטובה קאדלס קובינסקי, אישה רפת-שכל ועשירה. קאדלס הייתה פעם סוכנת הבית של משפחת פישפו, אך היא ירשה סכום כסף גדול ממעבידיה הקודמים. לה רו נוטרת לה על כך טינה, ומתנגדת לחברות שפרנסין רוחשת לה, בהיותה "מקרצפת רצפות". קאדלס מנסה לעודד את פרנסין ללא הצלחה.
כשפרנסין מגלה שאלמר מנהל רומן עם מזכירתו, סנדרה סאליבן, היא מתעמתת איתם במוטל בו הם נפגשו, ודורשת גירושים. פרנסין נופלת לתוך מעגל דיכאון ואלכוהוליזם, ומצבה מורע בשל התנהלות ילדיה: לולו נכנסת להריון מחברה העבריין בובו, ומצהירה בחדווה על תוכניותיה להפיל. דקסטר נעצר אחרי שרקע ברגלה של אישה בסופרמרקט, והאלימות הסדרתית שלו מתגלה לכל.
לולו מגיעה לקליניקה כדי לעשות הפלה, אך בכניסה מתעמרים בה מתנגדי ההפלות. היא בורחת הביתה, ומנסה לגרום לעצמה להפלה. פרנסין מתקשרת למוסד לנערות בהריון, ושתי נזירות מיד מגיעות לבית, חוטפות את לולו, נועלות אותה בתא המטען, ומסיעות אותה למוסד. בינתיים, בערב האלווין, בובו וחברו יורים בלה רו, אשר הגיעו להחריב את בית פישפו. לה רו מצליחה להגיע לאקדח, ויורה בבובו למוות. לולו חוזרת הביתה מהמוסד, ומגלה את גופתו של בובו, ומנסה להתאבד על ידי הכנסת ראשה לתנור. פרנסין מגיעה הביתה, רואה זאת, ומתעלפת. לאחר התרחשויות אלה, חייה של פרנסין מתחילים להשתנות. דקסטר משוחרר מהכלא, וחוזר למוטב. לולו חווה הפלה בעקבות ניסיון ההתאבדות שלה, ומחליטה לשנות את חייה, והופכת מילדה מרדנית להיפית שעושה מקרמה. פרנסין מתעמתת עם לה רו. גם במישור חיי האהבה שלה חל שיפור, בדמותו של טוד טומורו אשר נוהג במכונית ספורט ראוותנית, ואשר מציע לפרנסין נישואים.
אך במהירה, מתגלה כי טוד ולה רו מנהלים רומן, ורוקמים מזימה לגזול מפרנסים את הסדר הגירושים שלה ולגרום לה לאבד את שפיותה. בינתיים, אלמר וסנדרה פורצים לבית כדי לרצוח את פרנסין, אך פוגשים בדקסטר ולולו אשר מסכלים את מזימתם. דקסטר רוקע על רגלה של סנדרה, והיא יורה באלמר בטעות. לולו משתמשת במקרמה שלה לחנוק את סנדרה. קאדלס והנהג הגרמני שלה, היינץ - שהוא גם ארוסה - מגיעים אף הם, ודורסים את לה רו ואת טוד.
הדמויות

פרנסין פישפו (Francine Fishpaw) - דיוויין
טוד טומורו (Todd Tomorrow) - טאב האנטר
אלמר פישפו (Elmer Fishpaw) - דייוויד סמסון
קאדלס קובינסקי (Cuddles Kovinsky) - אדית מאסי
סנדרה סאליבן (Sandra Sullivan) - מינק סטול
דקסטר פישפו (Dexter Fishpaw) - קן קינג
לולו פישפו (Lu-Lu Fishpaw) - מרי גרלינגטון
לה רו (La Rue) - ג'וני רות וייט
בובו בלסינגר (Bo-Bo Belsinger) - סטיב בטורס
היינץ (Heintz) - האנס קראם
הפקה

בסרט לוהקו רבים מהשחקנים הקבועים שלו מקבוצת ה"דרימלנדרס", שכללה את דיוויין, אדית מאסי, מינק סטול, מרי ויוויאן פירס, קוקי מילר, שרון ניספ, מרינה מלין, סוזן לאו, וג'ין היל. אך בשונה מסרטיו הקודמים, רק שניים מהם - דיוויין ואדית מאסי - היו בתפקידים מובילים בפוליאסטר, ואילו האחרים שיחקו תפקידים קטנים אם כי חשובים לעלילה.
זה היה הסרט הראשון של ווטרס שהתקרב באיזשהו אופן למיינסטרים, ואפילו זכה לדירוג R (מתחת לגיל 17 רק בליווי מבוגר) בניגוד לסרטיו הקודמים שכולם היו בדירוג X (מוגבל לגיל 17 ומעלה) או ללא סיווג. לראשונה, ווטרס זכה למימון והפצה מאולפנים גדולים ולא פעל כהפקה עצמאית. שינוי נוסף הוא במיקום של הסרט, שמתרחש בפרברים ולא בשכונות העוני והפשע כמו בסרטיו הקודמים.
לקריאה נוספת

עידו רוזן. 2022. Divine Smells: Odorama, Melodrama, and the Body in John Waters' Polyester. בכתב העת Open Screens 5(1).
הערות שוליים

↑
↑  "Polyester (1981) - Box office / business". Internet Movie Database. Amazon.com.
ריספרידון

| --- | --- |

 
 שם IUPAC
 3-[2-[4-(6-fluoro-1,2-benzoxazol-3-yl)piperidin-1-yl]ethyl]-2-methyl-6,7,8,9-tetrahydropyrido[1,2-a]pyrimidin-4-one
 שמות מסחריים בישראל
 ריספרדל, ריספרידקס, ריספונד
 נתונים כימיים
 כתיב כימי:  C23H27N4FO2 
 מסה מולרית:  410.211804 יחידת מסה אטומית מאוחדת 
 נתונים פרמוקוקינטיים
 מטבוליזם:  כבדי
 זמן מחצית חיים:  20 שעות (אורלית) 3-6 ימים (MI)
 הפרשה:  שתן (70%) צואה (14%)
 בטיחות
 מעמד חוקי:  תרופת מרשם, בישראל נכללת בסל הבריאות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 מזהים
 קוד ATC:  N05AX08 
 מספר CAS:  106266-06-2
 PubChem:  5073
 ChemSpider:  4895
 
ריספונד
ריספרידון (באנגלית: Risperidone; שם מסחרי: ריספרדל או ריספונד) היא תרופה מסוג תרופות אנטי-פסיכוטיות לא טיפוסיות המשמשת לטיפול בהפרעות פסיכיאטריות כגון סכיזופרניה או הפרעות מצב רוח. התרופה מחייבת מרשם רופא.
שימושים

לריספרידון תחום שימוש רחב, והוא כולל בעיות פסיכוטיות רבות, מהן:
טיפול בסכיזופרניה ובתסמינים של הפרעות פסיכוטיות.
טיפול ארוך טווח (לשימור הטבה במצב המחלה בחולים שהראו תגובה ראשונית).
טיפול בהפרעה מאנית-ביפולרית.
טיפול בהפרעות התנהגות (אימפולסיביות, אלימות ותוקפנות עצמית) בילדים מעל גיל חמש ובמבוגרים המוגבלים מבחינה שכלית.
טיפול בביטויים פסיכוטיים של דמנציה מתונה עד חמורה (אך רק באלצהיימר אצל מטופלים שאינם מגיבים לטיפולים שאינם פרמקולוגיים במצב של תוקפנות מתמדת עד שקיים חשש לפגיעה עצמית או באחרים).
פרמקולוגיה

זמן מחצית החיים של ריספרידון הוא בממוצע 20 שעות, ולכן הוא יעיל במתן כדור אחד ביום. התרופה מתפרקת בכבד.
ריספרידון הוא אנטגוניסט של הרצפטורים סרוטונין 5-HT2A, דופמין D2, רצפטורים אדרנרגיים והרצפטורים של היסטמין H1. יש לו זיקה נמוכה לרצפטורים אלפא-אדרנרגיים ומוסקריניים כולינרגיים. אף על פי שריספרידון פועל כאנטגוניסט על הרצפטור D2 כמו הלופרידול (הלידול), הוא נמצא יותר אפקטיבי מהתרופות האנטי-פסיכוטיות מהדור הראשון, ובמינונים נמוכים עם פחות תופעות לוואי אקסטרה-פירמידליות(אנ').
תופעות לוואי

תופעות הלוואי האקסטרה-פירמידליות של ריספרידון הן תלויות מינון. תופעות הלוואי השכיחות ביותר כוללות בעיות תנועה, ישנוניות, סחרחורת, קשיי ראייה, עצירות ועלייה במשקל.
תופעות לוואי חמורות עשויות לכלול דיסקינזיה מאוחרת, תסמונת נוירולפטית ממארת, סיכון מוגבר להתאבדות והיפרגליקמיה. במבוגרים עם פסיכוזה כתוצאה מדמנציה, התרופה עלולה להגביר את הסיכון למוות.
יחסית לתרופות אנטי-פסיכוטיות לא טיפוסיות אחרות, נראה שריספרידון גורם לתופעות לוואי אקסטרה-פירמדליות בשכיחות גדולה יותר.  נמצא כי התרופה אף גורמת לעלייה בפרולקטין יותר מתרופות אחרות.
תופעות לוואי > שכיחות מאוד (כאלה שהתרחשו אצל יותר מ-1 מתוך 10 משתמשים)

קושי להירדם או להישאר במצב שינה.
כאב ראש.
ישנוניות או פגיעה בערנות.
פרקינסון (מתבטא בתנועתיות לקויה או איטית; תחושה של שרירים נוקשים או מכווצים הגורמים לעיוות בתנועה; קיפאון בתנועה; גרירת רגליים; רעד בלתי נשלט; הגברת הריור; איבוד הבעת פנים.
תופעות לוואי > שכיחות (כאלה שהתרחשו אצל יותר מ-1 מתוך 100 משתמשים)

דלקת ריאות; דלקת סמפונות (ברונכיטיס); תסמינים של התקררות; זיהום בסינוסים או בדרכי השתן; דלקת אוזניים; מחלה דמוית שפעת.
עלייה במשקל; תיאבון מוגבר; הפחתת תיאבון.
הפרעות שינה; עצבנות; דיכאון; חרדה; חוסר מנוחה.
סחרחורת; רעד; ראייה מעורפלת; דלקת עיניים; דלקת הלחמית.
קצב לב מהיר; לחץ דם גבוה; קוצר נשימה; כאב גרון; שיעול; דימום מהאף; גודש באף; כאב או אי נוחות בבטן; הקאות; בחילות; עצירות; שלשולים; קשיי עיכול; יובש בפה; כאב שיניים; דליפת שתן.
פריחה; התכווצות שרירים; כאבי עצמות ושרירים; כאבי גב; כאבי מפרקים; התנפחות; חום; אי נוחות בחזה; חולשה; נפילות.
דיסטוניה: התכווצות איטית או ממושכת לא רצונית של השרירים. בדרך כלל יושפעו שרירי הפנים, כך שייתכנו תנועות לא תקינות של העיניים, הפה, הלשון והלסת.
דיסקינזיה: תנועות שרירים לא רצוניות אשר יכולות לכלול התכווצויות חוזרות ונשנות, עוויתיות או מפותלות.
עליית ערכי הפרולקטין: התרופה עלולה לגרום לעליית ערכי ההורמון פרולקטין (ניתן לזהות זאת בבדיקות דם). העלייה עלולה לגרום למספר סימפטומים: בגברים – התנפחות שדיים; חוסר יכולת להגיע לזקפה או לשמור עליה; כל חוסר תפקוד מיני אחר. בנשים – אי נוחות בשדיים, הפרשת חלב לא רצונית; היעדר ווסת והפרעות נוספות במחזור החודשי.
תופעות לוואי > לא שכיחות (כאלה שהתרחשו אצל יותר מ-1 מתוך 1,000 משתמשים)

זיהום בדרכי הנשימה; זיהום בשלפוחית השתן; דלקת עיניים; דלקת שקדים; זיהום פטרייתי בציפורניים; זיהום בעור; זיהום ויראלי אחר; תגובה אלרגית; עלייה ברמת הכולסטרול בדם; בלבול; סיוטים; ירידה בחשק המיני; התעלפויות; סוכרת או החמרה שלה; מצב רוח מרומם (מאניה).
איבוד משקל או תת-תזונה; הפסקה פתאומית של הספקת הדם למח (שבץ או "מיני"-שבץ); חוסר תגובה לגירוי; איבוד הכרה או רמת הכרה נמוכה; עיניים יבשות; דמעות; ורטיגו; צלצולים באוזניים; הפרעה בקול; גודש בריאות וחרחורים.
ספירת תאי דם לבנים נמוכה; ירידה ברמת הטסיות; אנמיה; ירידה ברמת תאי הדם האדומים; עלייה באאוזינופילים בדם.
טארדיב דיסקינזיה: תנועות פתאומיות בלתי נשלטות בפנים, בלשון ובחלקים אחרים של הגוף.
הפרעות בשיווי משקל; קואורדינציה לא תקינה; בעיות בדיבור; איבוד חוש טעם; עקצוץ, דקירות או נימול בעור; לחץ דם נמוך; הסמקה.
זיהום במעיים או בבטן; חוסר שליטה במתן צואה; צואה קשה מאוד; קושי בבליעה; הגברה של גזים במערכת העיכול; חרלת (פריחה בעור); נשירת שיער; אקזמה; אקנה; קשקשים; בעיות, יובש ופצעים בעור; מצב רוח ירוד; תכיפות או כאבים במתן שתן; קשיות או התנפחות מפרקים; חולשת שרירים; כאבי צוואר.
קצב לב לא סדיר; הולכה חשמלית לא תקינה של הלב; הארכת מרווח QT של הלב; קצב לב איטי; בדיקה לא תקינה של המתח החשמלי בלב (אלקטרוקרדיוגרם או ECG); פעמת.
אי יכולת להגיע לזקפה; הפרעות בפליטת זרע; איחור או היעדר ווסת או כל בעיות מחזור אחרות; התפתחות שדיים בגברים; חוסר תפקוד מיני; הפרשה מהנרתיק; צמרמורות; כאב בזמן קבלת טיפול.
עלייה ברמות הקראטין פוספוקינאז בדם; עלייה ברמות טראנסאמינזות מהכבד בדם; עלייה ברמת הגמא גלוטמיל טראנספראז בדם.
תופעות לוואי > תופעות לוואי נדירות (כאלה שהתרחשו אצל יותר מ-1 מתוך 10,000 משתמשים)

הפרשה לא תקינה של הורמון המווסת את נפח השתן; הימצאות סוכר בשתן; רמת טריגליצרידים גבוהה בדם; היעדר או חוסר יכולת להגיע לאורגזמה; תסמונת נוירולפטית ממאירה (NEUROIEPTIC MALIGNANT SYNDROME); בעיות בכלי הדם שבמוח; גלאוקומה; גלגול עיניים; קרום בשולי העפעפיים; תרדמת (קומה) כתוצאה מסוכרת לא מאוזנת; קרישי דם ברגליים או בריאות; דלקת בלבלב; פירוק סיבי השריר; צהבת; עלייה ברמת האינסולין בדם.
תופעות לוואי > תופעות לוואי הדורשות טיפול רפואי מיידי

עיוות לא רצוני של הפנים; ירידה ברמת ההכרה; קישיון שרירים; רמת סוכר גבוהה; קוצר נשימה; נפיחות בפנים; קרישי דם בוורידים או ברגליים; זקפה ממושכת או כואבת; דמנציה פתאומית וסימני שבץ.
תופעות לוואי > התוויות נגד

יש להימנע משימוש בריספרידון במצבים הבאים:
בעיות לב או שימוש בתרופות המשנות את הפעילות החשמלית של הלב.
בעיות בכליות.
בעיות בכבד.
שימוש בתרופות לטיפול ביתר לחץ דם.
בעל סיכון ללקות בשבץ מוחי.
אנשים הרגישים ללקטוז.
מחלות שונות, כגון: פרקינסון; אפילפסיה; סוכרת; תסמונת נוירולפטית; רמה נמוכה של כדוריות הדם הלבנות; בעיות בוויסות חום הגוף; זקפה ממושכת או כואבת; רמות גבוהות של פרולקטין בדם או גידול תלוי פרולקטין; סרטן השד.
היסטוריית היווצרות קרישי דם.
ניסיונות התאבדות.
היריון או הנקה.
בזמן ניתוח קטרקט בעין. שימוש בתרופה עלול לגרום לרפיון הקשתית וגרימת נזק בלתי הפיך.
נטילת תרופות מקבילות כגון: תרופות המשפיעות על מערכת העצבים המרכזית (תרופות הרגעה; שינה; תכשירים נוגדי אלרגיות; תרופות נגד דיכאון; משככי כאבים נרקוטיים); תרופות המשפיעות על הפעילות החשמלית של הלב (תרופות למלריה; קווינידין; תרופות אנטי פסיכוטיות שונות; תרופות המשפיעות על מאזן המלחים – נתרן, אשלגן ומגנזיום); לבודופה.
ריספונד בשילוב של פרוסומיד או כלורותיאזיד עלול לגרום לשבץ ולמוות.
התרופות הבאות עלולות להפחית את השפעת הריספונד: ריפאמפיצין; פנובארביטאל; קרבמאזפין; פניטואין.
התרופות הבאות עלולות להגביר את השפעת הריספונד: קווינידין; פלואוקסטין; פרוקסטין; תרופות מקבוצת חוסמי ביטא; פנותיאזינים; סימטידין; רניטידין.
מינון ותדירות

התרופה ניתנת בצורת טבליות או תמיסה.
מינון- התרופה קיימת בכדורים של 1,2,3,4 מ"ג ובתמיסה של - 1mg/ml. המינון ההתחלתי הוא בדרך כלל 1–2 מ"ג בלילה, שיכול לעלות עד 4 מ"ג במהלך היום. מחקרים שהשתמשו ב-PET הראו שמינון של 1–4 מ"ג ביום מספק את החסימה של הרצפטור לדופמין- D2 שהכרחית לצורך אפקט טיפולי. בהתחלה סברו שבגלל זמן האלימינציה הקצר של התרופה בדם, יש לתת ריספרידון פעמיים ביום, אבל מחקרים הראו כי יש יעילות דומה במתן כדור אחד ביום. מינון מעל 6 מ"ג ביום קשור לשכיחות גבוהה של תופעות לוואי, במיוחד תופעות אקסטרה-פירמידליות.
ריספרידון (Risperidal Consta) היא התרופה הא-טיפית היחידה כיום שזמינה בפורמולה של depot, כלומר יכולה להינתן אחת לשבועיים. מתן זה נעשה בזריקה לשריר אחת לשבועיים. המינון הוא 25, 50 או 75 מ"ג. יש לתת ריספרידון בכדורים (פומי) במקביל לזריקה במשך שלושת השבועות הראשונים לטיפול זה.
לקריאה נוספת

Benjamin J Sadock & Virginia A Sadock, "Kaplan and Sadock's Synopsis of Psychiatry: Behavioral Sciences/Clinical Psychiatry", 10th edition, 2007
הערות שוליים

↑  Sarah Je Barry, Tracey M. Gaughan, Robert Hunter, Schizophrenia, BMJ clinical evidence 2012, 2012-06-28, עמ' 1007
↑  Jonathan M. Meyer, Pharmacotherapy of Psychosis and Mania, 12, New York, NY: McGraw-Hill Education, 2015
1 2 3  Risperidone Monograph for Professionals - Drugs.com, web.archive.org, ‏2015-12-02
↑  Mehrul Hasnain, W. Victor R. Vieweg, Bruce Hollett, Weight gain and glucose dysregulation with second-generation antipsychotics and antidepressants: a review for primary care physicians, Postgraduate Medicine 124, 2012-07, עמ' 154–167 doi: 10.3810/pgm.2012.07.2577
1 2  Katja Komossa, Christine Rummel-Kluge, Sandra Schwarz, Franziska Schmid, Heike Hunger, Werner Kissling, Stefan Leucht, Risperidone versus other atypical antipsychotics for schizophrenia, The Cochrane Database of Systematic Reviews, 2011-01-19, עמ' CD006626 doi: 10.1002/14651858.CD006626.pub2
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רובי סטוקס

| --- | --- |
אין תמונה חופשית
 לידה:  4 בספטמבר 2000 (בת 24) אנגליה האקני, לונדון, אנגליה
 שם לידה:  Ruby May Stokes 
 מדינה:  הממלכה המאוחדת 
 תקופת הפעילות:  מ-2010
 עיסוק:  שחקנית
 מקום לימודים:  מכללת בריט לאמנויות הבמה 
 פרופיל ב-IMDb
 
רובי מיי סטוקס (באנגלית: Ruby May Stokes; נולדה ב-4 בספטמבר 2000) היא שחקנית אנגליה.
ביוגרפיה

סטוקס היא ממחוז האקני שבמזרח לונדון. יש לה שני אחים צעירים. היא למדה בבית הספר לאומנויות בריט וכן בבית הספר למשחק באיזלינגטון. היא הפכה לחברה בקרקס הנוער של לונדון, חלק מהמרכז הלאומי לאמנויות הקרקס.(אנ')
סטוקס החלה את הקריירה שלה כשחקנית ילדה עם תפקידי טלוויזיה קטנים לפני שעשתה את הופעת הבכורה שלה בסרט הדרמה "אונה" משנת 2016 כגרסה צעירה לדמותה של רוני מארה. היא הופיעה בסרט "Rocks" בשנת 2019. בשנה שלאחר מכן, היא לוהקה לתפקיד פרנצ'סקה בדרמה התקופתית של נטפליקס בהפקת שונדלנד בשנת 2020, "ברידג'רטון", תפקיד שהיא גילמה בשתי העונות הראשונות לפני שעזבה בשל מחויבויות אחרות.
בשנת 2021, סטוקס דיבבה את קיטי בסרט האנימציה "איפה אנה פרנק", וגילמה את איזבל בסרט האימה "A Banquet" לצד סיינה גילורי וג'סיקה אלכסנדר. בשנת 2022 הוכרז כי סטוקס תככב בתור לוסי קרלייל בסדרה "לוקווד ושות'" של נטפליקס, ולצד סמנתה מורטון בעיבוד טלוויזיוני של "The Burning Girls".
פילמוגרפיה > סרטים

| שנה | שם | תפקיד | הערות | מקור |
| --- | --- | --- | --- | --- |
| 2016 | אונה | אונה ספנסר הצעירה |  |  |
| 2018 | Nosebleeds | ליילה | Shortflix |  |
| 2019 | Rocks | אגנס |  |  |
| 2021 | איפה אנה פרנק | קיטי | דיבוב |  |
| 2021 | A Banquet | איזבל |  |  |
| TBA | Jay Kelly |  |  |  |
| יפורסם בהמשך | כלב שחור |  |  |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2010 | Just William | ילדה זועפת | פרק אחד |  |
| 2011 | Not Going Out | לוסי הקטנה | פרק אחד |  |
| 2014 | הסודות של דה וינצ'י | אמיליה | 2 פרקים |  |
| 2020–2022 | ברידג'רטון | פרנצ'סקה ברידג'רטון | תפקיד חוזר (עונות 1-2; 5 פרקים) |  |
| 2023 | לוקווד ושות' | לוסי קרלייל | תפקיד ראשי; 8 פרקים |  |
| 2023 | The Burning Girls | פלורנס "פלו" ברוקס | תפקיד ראשי; 6 פרקים |  |
| 2024 | The Jetty |  | מיני-סדרה עתידית של BBC One |  |
הערות שוליים

↑  van Spall, India (18 בספטמבר 2020). "Meet the Rocks stars". נבדק ב-21 בינואר 2021. {{cite web}}:  (עזרה)
↑  Mahanty, Shannon (18 בספטמבר 2020). "Rocks portrays British girlhood like the screen has never seen". נבדק ב-21 בינואר 2021. {{cite web}}:  (עזרה)
↑  כוכב "ברידג'רטון" שולל חזרה לסדרה: "שיעשו מה שהם רוצים עם הדוכס", באתר ynet, 14 ביולי 2022
↑  שמוליק דובדבני, "איפה אנה פרנק": ארי פולמן מפליא לתווך את הטרגדיה לקהל הצעיר, באתר ynet, 6 במאי 2022
1 2  Houghton, Rianne (1 ביולי 2021). "First trailer for Bridgerton and Luther stars' new thriller". נבדק ב-12 באפריל 2022. {{cite web}}:  (עזרה)
1 2  White, Peter (16 במרץ 2022). "'Bridgerton's Ruby Stokes Set As Lead Of Netflix's 'Lockwood & Co.' Series Adaptation". נבדק ב-16 במרץ 2022. {{cite web}}:  (עזרה)
↑  Max Goldbart, Samantha Morton To Lead Paramount+ Thriller ‘The Burning Girls’ Alongside ‘Bridgerton’ Star Ruby Stokes, Deadline, ‏5 בספטמבר 2022 (באנגלית אמריקאית)
↑  Dams, Tim (30 ביוני 2022). "Stars of Tomorrow pair team with Independent and Trademark for 'Black Dog' (exclusive)". Screen Daily. נבדק ב-16 ביולי 2022. {{cite web}}:  (עזרה)
↑  Toby, Mekeisha Madden; Toby, Mekeisha Madden (2022-03-23). "Bridgerton EP on That Other Season 2 Departure: It Was 'Beyond Our Control'". TVLine (באנגלית אמריקאית). נבדק ב-2022-07-21.
| --- | --- |
בקרת זהויות :  GND: 1272095401  VIAF: 5598166838920236200006   WorldCat (עם VIAF): 5598166838920236200006
לואי פרטרידג'

| --- | --- |

 לידה:  3 ביוני 2003 (בן 21) רובע וונדסוורת' לונדון, הממלכה המאוחדת הממלכה המאוחדת
 מדינה:  הממלכה המאוחדת 
 תקופת הפעילות:  מ-2014
 עיסוק:  שחקן קולנוע וטלוויזיה
 מקום לימודים:  בית הספר אליין  Dulwich Prep London 
 בת זוג:  אוליביה רודריגו (2023-הווה)
 פרופיל ב-IMDb
 
לואי פרטרידג' (באנגלית: Louis Partridge; נולד ב-3 ביוני 2003) הוא דוגמן ושחקן אנגלי, הידוע בעיקר בתפקידו בתור וויקונט טיוקסברי בסרט "אנולה הולמס" (2020) מבית היוצר של נטפליקס ובהמשכו "אנולה הולמס 2" (2022), ובשל הופעתו בתור סיד וישס במיני-סדרה "פיסטול" (2022) מבית FX.
ביוגרפיה

פרטרידג' נולד ב-3 ביוני 2003 ברובע וונדסוורת' בלונדון. הוא ממוצא וולשי מצד אמו. יש לו אחות גדולה יותר ואחות צעירה יותר.
פרטרידג' למד בבית הספר היסודי מכינת דולוויץ' (אנ'). הוא שיחק רוגבי בצעירותו במועדון הספורט של באטרסי איירונסייד. לאחר מכן למד בבית הספר התיכון Alleyn's School, שם הצטיין במגמות צרפתית ואנגלית, והצטיין אף בלימודי קולנוע.
קריירה

פרטרידג' דגמן בתצוגות רבות בין היתר עבור המותג פראדה.
בשנת 2014 הוא ערך את הופעת הבכורה שלו במשחק בסרט הקצר "Beneath Water". פרטרידג' היה אחד הקמעות של אנגליה במשחק גביע העולם ברוגבי 2015 נגד ויילס, שנערך באצטדיון טוויקנהאם.
בשנת 2017 הוא הופיע בסרט הקולנוע "פדינגטון 2". בשנת 2019 הוא זכה להכרה בדמותו של פיירו דה מדיצ'י בעונה השלישית של סדרת הדרמה ההיסטורית "מדיצ'י" של רשת הטלוויזיה האיטלקית Rai 1.
בשנת 2020 פרטרידג' הופיע בתפקיד ראשי בסרט הקולנוע "אנולה הולמס" לצד מילי בובי בראון.
בינואר 2021 לוהק פרטרידג' לתפקיד סיד וישס במיני סדרת הטלוויזיה "פיסטול" שביים דני בויל עבור רשת FX. המיני-סדרה עלתה לשידור בבכורה ב-31 במאי 2022. באוקטובר אותה שנה לוהק לתפקיד במיני סדרה "Disclaimer".
בשנת 2022 שיחק בסרט ההמשך "אנולה הולמס 2". באותה שנה הופיע בסרט "The Lost Girls" בתפקיד פיטר פן.
חיים אישיים

מאז אוקטובר 2023 פרטרידג' במערכת יחסים עם הזמרת והשחקנית האמריקאית אוליביה רודריגו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | פן | כורה פחם |  |
| 2017 | Amazon Adventure | הנרי בייטס הצעיר |  |
| 2017 | פדינגטון 2 | G man |  |
| 2020 | אנולה הולמס | ויקונט טיוקסברי |  |
| 2022 | The Lost Girls | פיטר פן |  |
| 2022 | אנולה הולמס 2 | ויקונט טיוקסברי |  |
| 2024 | ארגייל | ארגייל הצעיר |  |
| 2025 | Jay Kelly |  |  |
| TBA | Ferryman |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | Boomers | אלף | פרק: "#1.4" |
| 2019 | מדיצ'י | פיירו דה מדיצ'י (אנ') | 4 פרקים |
| 2022 | פיסטול | סיד וישס | מיני סדרה |
| 2024 | כתב ויתור | ג'ונתן בריגסטוק | 7 פרקים |
| 2025 | בית גינס | אדוארד גינס (אנ') | סדרה עתידית של נטפליקס |
הערות שוליים

↑  "What age is Louis Partridge? Meet the Enola Holmes actor!". HITC. 25 בספטמבר 2020. נבדק ב-25 בספטמבר 2020. {{cite news}}:  (עזרה)
↑  Who Is Louis Partridge's Girlfriend In 2022: Has Louis Partridge's Girlfriend Been Revealed? More Details, Nova Scotia Today, ‏ביוני 2022
↑  "Think Enola Holmes's Louis Partridge Is Adorable? Check Out These Facts About Him". PopSugar. 25 בספטמבר 2020. נבדק ב-25 בספטמבר 2020. {{cite news}}:  (עזרה)
↑  Rising star Louis Partridge is a young actor to watch, Wonderland, ‏2 בundefined 2020
↑  Matt Grobar, Deadline, Deadline, ‏3 בספטמבר 2021
↑  Bilge Ebiri, Enola Holmes 2 Thrives on Millie Bobby Brown’s Charm, Vulture, ‏5 באוקטובר 2022
↑  Luke Y. Thompson, The Lost Girls never lands on a good way to revisit Peter Pan, The A.V. Club, ‏1 במאי 2022
↑  Olivia Rodrigo Performs 'So American' for the First Time with Sweet Lyric Change amid Louis Partridge Romance, Peoplemag (באנגלית)
פימאן מעאדי

| --- | --- |

 לידה:  1971  (בן 54 בערך) ניו יורק, ארצות הברית
 מדינה:  ארצות הברית 
 תקופת הפעילות:  2000–היום.
 עיסוק:  תסריטאי
 מקום לימודים:  האוניברסיטה האסלאמית אזאד של כרג'  אוניברסיטת אזאד האסלאמית 
 מספר צאצאים:  2 
 http://paymanmaadi.com
 פרופיל ב-IMDb
 
פימאן מועאדי (פרסית: پیمان معادی, נולד ב-1972) הוא תסריטאי, במאי קולנוע ושחקן אמריקאי ממוצא איראני. מועאדי מוכר בזכות משחקו בסרטים "פרידה" ו"בנוגע לאלי".
ביוגרפיה

מועאדי נולד בשנת 1972 בניו יורק, לזוג איראנים. משפחתו חזרה לאיראן כשהיה בן 5. הוא סיים את לימודיו בהנדסת מתכות באוניברסיטת אזאד, כַּרַג' (אנ').